Bairoitas
Bairoitas (vok. Bayreuth) – miestas Vokietijoje, šiaurės Bavarijoje, Raudonojo Maino slėnyje tarp Fichtelgebirge ir Fränkischen Schweiz kalnų. Miestas minimas nuo 1194 m. Dabar Bairoitas yra Viršutinės Frankonijos sostinė. Jame gyvena 73 111 žmonių (2011 m.). Jis garsus visame pasaulyje dėl kasmetinio Bairoito festivalio, per kurį atliekamos XIX a. Richard Wagner operos. Nuo 2012 m. Markgrafo operos teatras įtrauktas į į UNESCO Pasaulio paveldo sąrašą.